અમદાવાદ: મોબાઇલ લોકેશનના આધારે આરોપીઓને પકડવાનું પોલીસ માટે આસાન બની ગયું છે ત્યારે બીજી બાજુ પોલીસ છેલ્લા 8 મહિનાથી અપહૃત સગીરા અને તેના અપહરણકર્તાને શોધવામાં નિષ્ફળ નિવડી છે અથવા તો પોલીસને તપાસ કરવામાં રસ નથી. ઉલ્લેખનીય છે કે સગીરા અવારનવાર તેના પરિવારને ફોન કરીને તેના પર અત્યાચાર ગુજારાતો હોવાની ફરિયાદ કરે છે. આ નંબર આપવા છતાં પોલીસ કોઈ પગલાં ભરતી ન હોવાનો આક્ષેપ સગીરાનાં પરિવારજનો કરી રહ્યાં છે.